ຜູ້ບັນຊາການທະຫານສະຫະຣັດເຕືອນວ່າ ສົງຄາມໃນອັຟການີສຖານ ອາດປະເຊີນ ກັບຄວາມລົ້ມແຫລວຖ້າບໍ່ເພ່ີມທະຫານ
ຂ່າວອື່ນອີກ: ໂອບາມາຈະບໍ່ຕັດສິນໃຈກ່ຽວກັບອັຟການີສຖານ ອິງໃສ່ການເມືອງໃນປັດຈຸບັນ; ພວກຜູ້ຕ້ອງສົງໄສເປັນຜູ້ກໍ່ ການຮ້າຍຈະປາກົດໂຕໃນສານໃນມື້ນີ້; ອ
ຜູ້ບັນຊາການທະຫານສູງສຸດຂອງສະຫະຣັດແລະຂອງກຸ່ມ NATO ໃນອັຟການີສຖານເຕືອນວ່າ ການປະກອບພາລະກິດໃນອັຟການີສຖານ ມີໂອກາດທ່ີຈະປະສົມກັບຄວາມລົ້ມແຫລວໄດ້ ຖ້າບໍ່ມີການສົ່ງທະຫານໄປສົມທົບຕື່ມອີກພາຍໃນປີໜ້ານີ້ ໜັງສືພິມ New York Time ແລະໜັງສືພິມ Washington Post ໄດ້ພິມເຜີຍແຜ່ຫລາຍພາກສ່ວນຂອງການປະເມິນທາງລັບໂດຍນາຍພົນ Stanley McChrystal ໃນ Web siteຂອງເຂົາເຈົ້າໃນວັນຈັນມື້ນີ້ ຊຶ່ງນາຍພົນ McChrystal ຂຽນວ່າ ການບໍ່ ມີທະຫານພຽງພໍຈະສ່ຽງກັບສົງຄາມທ່ີຍືດຍາວແລະສິ້ນເປືອງ ຄ່າໃຊ້ຈ່າຍຫລາຍທ່ີອາດຈະຍັງຜົນເຮັດໃຫ້ປາໄຊໄດ້ ແຕ່ທ່ານ ກ່າວວ່າ ຄວາມສຳເຣັດໃນອັຟການີສຖານຍັງສາມາດບັນລຸໄດ້ຢູ່ຖ້າທາງ ກຳລັງຂອງຝ່າຍພັນທະມິດສາມາດຕ່າວປີ້ນໂອກາດບຸກຄືບໜ້າຂອງພວກກະບົດໄດ້ ປະທານາທິບໍດີບາຣັກ ໂອບາມາພ້ອມດ້ວຍທີມຮັກສາຄວາມປອດໄພແຫ່ງຊາດຂອງທ່ານກຳລັງທົບທວນເບິ່ງລາຍງານຂອງນາຍ ພົນ McChrystal ຢູ່ ຊຶ່ງທ່ານໄດ້ຍື່ນຕໍ່ທ່ານ Robert Gates ຣັຖມຸນຕີປ້ອງກັນປະເທດສະຫະຣັດ ໃນວັນທີ 30 ສິງຫາຜ່ານມານີ້ ປະທານາທິບໍດີໂອບາມາກຳລັງພະຍາຍາມຕັດສິນໃຈວ່າ ຈະສົ່ງທະຫານສະຫະຣັດໄປເພ່ີມອີກຫລືບໍໃນອັຟການີສ ຖານນັ້ນ ແລະທ່ານ ກ່າວວ່າ ທ່ານຈະບໍ່ຕັດສິນໃຈເຣື່ອງສົງຄາມໃນ ອັຟການີສຖານໂດຍອິງໃສ່ເຣື່ອງການເມືອງໃນປັດຈຸບັນ ໃນຂະນະທ່ີທ່ານກຳລັງປະເຊີນກັບການຄັດຄ້ານຈາກປະຊາຊົນຫລາຍຂຶ້ນຢູ່ໃນສະຫະຣັດກ່ຽວກັບສົງຄາມໃນອັຟການີສຖານນີ້ ໃນການໃຫ້ສັມພາດຕໍ່ໂທຣະພາບຫລາຍຊ່ອງຕິດຕໍ່ກັນຫລາຍບັ້ນທ່ີ ອອກອາກາດໃນວັນອາທິດວານນີ້ ທ່ານໂອບາມາ ກ່າວວ່າ ທ່ານບໍ່ ມີກຳນົດເວລາຕາຍໂຕໃນການຖອນທະຫານສະຫະຣັດອອກຈາກ ອັຟການີສຖານ ແຕ່ບໍ່ເຊື່ອວ່າສະຫະຣັດຈະທຳການຄອບຄອງຢູ່ທ່ີນັ້ນຕລອດໄປ ຜູ້ຊາຍອັຟການີສຖານ 3 ຄົນກຳນົດຈະໄປປາກົດໂຕຕໍ່ສານຣັຖບານກາງສະຫະຣັດໃນວັນຈັນມື້ນີ້ເພື່ອປະເຊີນກັບຂໍ້ກ່າວຫາຖານໃຫ້ການຜິດພາດຕໍ່ເຈົ້າໜ້າທ່ີໃນການສືບສວນຕໍ່ຕ້ານການກໍ່ການຮ້າຍຂອງສະຫະ ຣັດ ນັ້ນ ພວກຜູ້ຊາຍ 3 ຄົນທ່ີຖືກຈັບກຸມໃນວັນເສົາຜ່ານມາ ສາມາດປະເຊີນກັບການລົງໂທດຈຳຄຸກ ເຖິງ 8 ປີໄດ້ ຖ້າສານຕັດສິນວ່າພວກຜູ້ກ່ຽວມີຄວາມຜິດແທ້ນັ້ນ ນາຍ Najibullah Zazi ຊຶ່ງເປັນອົບ ພະຍົບຕັ້ງຖິ່ນຖານຢູ່ໃນສະຫະຣັດແລະພໍ່ຂອງລາວທ່ີເປັນພົນລະເມືອງສະຫະຣັດ ຈະໄປປາກົດໂຕຕໍ່ສານທ່ີນະຄອນ Denver ຣັດ Colorado ໃນພາກຕາເວັນຕົກຂອງສະຫະຣັດ ແລະຜູ້ຊາຍຄົນທີສາມຄືນາຍ Ahmad Wais Afzali ຈະໄປປາກົດຕໍ່ສານທ່ີນະຄອນນີວຢອກ ແລະນາຍ Afzali ກໍເປັນອົບພະຍົບທ່ີຖືກຕ້ອງຕາມກົດໝາຍແລະຢູ່ໃນສະຫະຣັດໄດ້ຢ່າງຖາວອນນັ້ນ ທ່ານ Raymond Kelly ຫົວໜ້າຕຳຫລວດທ່ີນະຄອນນີວຢອກ ເຊື່ອວ່າ ນາຍ Zaziໄດ້ຕົວະເຈົ້າໜ້າທ່ີເວລາລາວປະຕິເສດວ່່າລາວບໍ່ ຮູ້ເຣື່ອງຫຍັງກ່ຽວກັບໜັງສືແນະນຳກ່ຽວກັບວິທີເຮັດລະເບີດທ່ີເຈົ້າໜ້າ ທ່ີສືບລັບຣັຖບານກາງພົບເຫັນຢູ່ໃນ ລົດຂອງລາວນັ້ນ ສື່ມວນຊົນທາງການອິຣ່ານກ່າວວ່າ ອິຣ່ານຈະປ່ຽນເງິນຕາສຳຮອງຕ່າງປະເທດຂອງຕົນຈາກເງິນດອນລາສະຫະຣັດໄປເປັນເງິນຢູໂຣ ລາຍງານກ່າວວ່າ ປະທານາທິບໍດີ Mahmoud Ahmadinejad ໄດ້ສັ່ງໃຫ້ທຳການປ່ຽນແປງດັ່ງກ່າວຫລັງຈາກການຕັດສິນໃຈ ໂດຍຄນະກັມມະການກຳກັບເງິນຕາສຳຮອງ ຕ່າງປະເທດຂອງປະເທດ ອິຣ່ານໄດ້ປ່ຽນຈາກການຮັບເງິນດອນລາສະຫະຣັດໄປເປັນເງິນຢູໂຣແລ້ວໃນການຂາຍນ້ຳມັນຂອງຕົນ ອັນເປັນແຫລ່ງລາຍໄດ້ຈາກຕ່າງປະເທດນັ້ນ ອິຣ່ານໄດ້ເອົາບາດກ້າວ ຫລາຍຢ່າງມາແລ້ວ ເພື່ອຕີໂຕຫ່າງຈາກລະບົບທະນາຄານສະຫະຣັດໃນຂະນະ ທ່ີຣັຖບານກຸງວໍຊິງຕັນທຳການເຄື່ອນໄຫວໂດດດ່ຽວທາງດ້ານເສດຖະກິດຕໍ່ຣັຖບານກຸງເຕຮິຣ່ານເນື່ອງຈາກ ໂຄງການນີວເຄລັຍຂອງອິຣ່ານທ່ີເປັນບັນຫາໂຕ້ແຍ່ງກັນນັ້ນ ທາງການໄທໄດ້ອະນຸຍາດໃຫ້ພວກປະທ້ວງໄປໂຮມຊຸມນຸມກັນທ່ີບໍລິວັດແຫ່ງນຶ່ງທ່ີເປັນບັນຫາຂັດແຍ່ງກັນໃນເຂດຊາຍແດນທ່ີຕິດກັບກຳປູເຈັຍ 1 ມື້ຫລັງຈາກເກີດການປະທະກັນຢ່າງຮຸນແຮງຊຶ່ງເຮັດໃຫ້ປະຊາຊົນ 20 ຄົນໄດ້ຮັບບາດເຈັບນັ້ນ ພວກນິຍົມຊາດໄທ ໄດ້ພາກັນໄປໂຮມຊຸມນຸມກັນໃນວັນອາທິດວານນີ້ຢູ່ໃກ້ໆກັບວັດຂເມນແຫ່ງນຶ່ງທ່ີສ້າງຂຶ້ນໃນສັດຕວັດ ທີ11 ທ່ີໄດ້ເປັນຈຸດໃຈກາງຂອງຄວາມເຄັ່ງຕຶງລະຫວ່າງໄທແລະກຳປູເຈັຍໃນປີຜ່ານມາ ພວກປະທ້ວງຈາກກຸ່ມພັນ ທະມິດປະຊາຊົນເພື່ອປະຊາທິປະໄຕ ທ່ີຮູ້ກັນວ່າພວກເສື້ອເຫລືອງ ໄດ້ຮຽກຮ້ອງໃຫ້ຣັຖບານໄທຮັບປະກັນອະທິປະໄຕຂອງໄທເໜືອເຂດດັ່ງກ່າວ ການຊຸມນຸມປະທ້ວງຢ່າງສັນຕິນີ້ມີຂຶ້ນ ຫລັງຈາກການປະທ້ວງທ່ີມີຂຶ້ນ ໃນວັນເສົາຜ່ານມານີ້ ຊຶ່ງໄດ້ກາຍເປັນເຫດການຮຸນແຮງ ເວລາພວກເສື້ອເຫລືອງປະມານ 5 ພັນຄົນປະທະກັບພວກປະຊາຊົນແລະຕຳຫລວດໃນທ້ອງຖິ່ນ ສານນາໆຊາດໄດ້ຕັດສິນໃຫ້ກຳປູເຈັຍເປັນຜູ້ຄວບຄຸມບໍລິເວນເຂົາ ພຣະວິຫານໃນປີ1962 ແຕ່ທ່ີດິນບາງແຫ່ງຢູ່ໃກ້ກັບຂົງເຂດຍັງເປັນບັນຫາຂັດແຍ່ງກັນຢູ່ ພວກປະທ້ວງເສື້ອເຫລືອງຢາກໃຫ້ຣັຖບານຊຸກຍູ້ກຳລັງຂອງກຳປູເຈັຍອອກຈາກເຂດເຂົາພຣະວິຫານນັ້ນ